
Et pragtværk af en bog og noget af en gave for alle 
inkarnerede sommerfugleelskere. Lige velegnet 
for fagmanden som den mere almindeligt inte- 
resserede, der med stor fornøjelse kan skøjte rundt 
i bogen. 5 familier, 93 arter udgør det danske som- 
merfuglespektrum. 

l en glimrende indledning præsenteres en over- 
sigt over deres klassificering og denne mangfol- 
dighed, set i forhold til resten av verden. Indel- 
ningen fortæller desuden om sommerfuglenes bio- 
logi, overvintring, træk og vandringer, fjender, 
snyltere og sygdomme samt om navnene, hertil 
overvejelser omkring indsamling og iagttagelse, 
fotografering, opdræt og beskyttelse af dagsom- 
merfugle. Det hele skrevet på et populært plan, 
hvor alle kan være med, men hvor der heller ikke 
er givet afkald på den videnskablige soberhed på 
nogen måde. 

Hovedavsnittet beskriver så de enkelte arter, 
der de præsenteret i en rækkefølge, som afspejler 


deres slæægtskab. Det er en god disposition, at der 
er ofret mest plads på de almindeligste arter og ar- 
ter med en særlig interessant og velundersøgt bio- 
logi. Efter en generel karakteristik af den enkelte 
art følger så oplysninger om dens kendetegn og 
variationer, flyvetid, levesteder, adfærd, æg, lar- 
ver og pupper, udbredelse, artens beskyttelse samt 
dens navne. Går man så bagerst om i bogen, finder 
man 20 farvetavler med i alt 422 præparerede 
sommerfugle, og her vises han, hun, underside og 
den almindeligste variation, hvorved artene let 
kan sammenlignes og bestemmes sikkert. 

Bogens over 300 farvefotos er et kapitel for sig, 
idet der er lagt vægt på at vise sommerfugle i deres 
naturlige omgivelser. Desuden er der detaljerede 
udbredelseskort over alle arter samt tabel over fly- 
vetider. Og ikke at forglemme registret, der selv- 
sagt gør bogen anvendelig langt uden for Dan- 
marks grænser. 

Bogen er en udløber af ”Atlasprojektet Dan- 
marks Dagsommerfugle” ved Zoologisk Museum 
i København, Både forlægger og forfatter fortje- 
ner stor og dybtfølt tak for at have videreformidlet 
resultatet med dette opslags- og bestemmelses- 
værk, der ganske enkelt er et must for alle med 
interesse for emnet. 


Kristian Kristiansen 

